हाल ही में एक समारोह में सलमान से जब शादी के इरादे पर सवाल किया गया तो वह बोले, "मुझे बच्चे दे दो पर उनकी माँ मुझे नहीं चाहिए."(सलमान ने पूरी नहीं की कमिटमेंट)इसके बाद सलमान ने कहा, "अगर मैं अपनी पहली गर्लफ़्रेंड से शादी कर लेता तो मैं आज दादा होता."सलमान ने अपने बारे में कहा, "मैं अपने आप को एक बुरा बॉयफ्रेंड मानता हूं. लेकिन मैं अच्छा दोस्त ज़रूर हूं."माधुरी दीक्षित और जूही चावला जैसे बड़े सितारों की मौजूदगी वाली फ़िल्म 'गुलाब गैंग' को कंगना रानाउत की 'क्वीन' ने पीछे छोड़ दिया.बॉक्स ऑफ़िस विशेषज्ञों के मुताबिक़ सात मार्च को रिलीज़ हुई इन दोनों फ़िल्मों में से 'क्वीन' ने 'गुलाब गैंग' से ज़्यादा व्यापार किया.साथ ही समीक्षकों की तरफ़ से भी 'क्वीन' को लगातार तारीफ़ मिल रही है, जबकि 'गुलाब गैंग' को आलोचनाओं का सामना करना पड़ा है.फ़िल्म 'भूतनाथ रिटर्न्स' के लिए अमिताभ बच्चन के साथ रैप गाने वाले यो यो हनी सिंह अब रणबीर कपूर को अपनी आवाज़ पर नचाएंगे.'भूतनाथ रिटर्न्स' का ये रैप सॉन्ग अगले महीने लॉन्च किया जाएगा.ख़बरों के मुताबिक़ टी सीरीज़ के मालिक भूषण कुमार ने रणबीर कपूर की एक आने वाली फ़िल्म के लिए यो यो हनी सिंह को गाने का प्रस्ताव दिया है.इस फ़िल्म के निर्देशक विक्रमादित्य मोटवाने हैं.यो यो हनी सिंह इससे पहले शाहरुख़ ख़ान और अक्षय कुमार जैसे सितारों के लिए भी गाना गा चुके हैं.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)